# name
Feminismes, repressió i control penal de les dones

# metadata.dc.description.abstract[].value
En un context de commoció social i revolta com la que està vivint la societat catalana, en què la desobediència civil, la repressió política i policial, l'empresonament o l'exili han passat a formar part de la realitat viscuda per moltes persones, famílies o col·lectius, és necessari reflexionar i raonar des dels feminismes sobre què està passant i com està afectant les dones. Amb aquest article volem presentar diverses reflexions, idees i arguments feministes sobre el control punitiu de les dones i sobre la repressió política. Sabem que l'accés a les «ulleres liles» i al ventall d'eines teòriques i empíriques de què ens proveeix la teoria feminista i les seves pràctiques ens obre tot un marc conceptual per comprendre com actua l'aparell punitiu de l'Estat contra les dones. Alhora també ens obre un nou marc epistemològic i cultural per poder pensar el món des d'una cultura que no sigui la del càstig. Creiem i sostenim que el feminisme pot ser un fort antídot enfront d'una cultura del càstig i de la repressió de la dissidència.

# metadata.dc.relation.ispartof[].value
Idees. Revista de temes contemporanis, 2020, num. 47

# metadata.dc.source[].value
Articles publicats en revistes (Sociologia)

# metadata.dc.title[].value
Feminismes, repressió i control penal de les dones